טיול לדובאי 23-27.1.22

במהלך הטיול שלנו נכיר מקרוב את דובאי, העיר הגדולה ביותר באיחוד האמירויות וענק כלכלי, תרבותי ומסחרי מרכזי במזרח התיכון ובעולם כולו. נצפה מקרוב בגורדי השחקים עוצרי הנשימה המעטרים את קו הרקיע של דובאי. נבקר באטרקציות המפורסמות של העיר: בורג' ח'ליפה-המגדל הגבוה בעולם, איי התמרים, מסגד פייסל, מוזיאון דובאי ועוד. נטייל בשווקיה המפורסמים של העיר: שוק הזהב, שוק התבלינים והשוק הכחול. נצא לשופינג בקניון דובאי-המרכז המסחרי הגדול בעולם. נסייר בגן הפרחים הגדול בעולם ובמתחם "הכפר הגלובלי" של דובאי, ואפילו נצא לטיול ג'יפים קסום במדבר הערבי על רקע השקיעה המדברית המרהיבה, ונקנח בארוחת ערב ובמופע ריקודים בדואי אותנטי.

יום 1: ת"א – דובאי – סיור פנורמי

ניפגש בשדה התעופה לטיסה ישירה לדובאי בשעה 03:00 לפנות בוקר. הטיסה בשעה 6:00 בבוקר. לאחר הנחיתה בעיר וסידורים פורמאליים בנמל התעופה נצא לסיור פנורמי ולהיכרות ראשונה עם דובאי. כבר עם תחילת הנסיעה לכיוון העיר ניחשף לראשונה לארכיטקטורה המרהיבה של העיר ולאין ספור גורדי השחקים המעטרים את קו הרקיע המפורסם של דובאי.

לאחר התרשמות ראשונית מהעיר המרהיבה נמשיך למלון 5\* ELITE BYBLOS בו נשהה במהלך הטיול, כולל בריכה על הגג עם נוף מהמם, חדר כושר ומסעדות, מול קניון ענק

לאחר התארגנות נבקר באחת מהאטרקציות החשובות והמיוחדות ביותר בדובאי ה"גן המופלא" שהוקם בשנת 2013 על שטח של 72 דונם. זהו גן הפרחים הגדול בעולם, בו נוכל למצוא כ-50 מיליון סוגי פרחים וכ-250 מיליון סוגי צמחים שונים. הפרחים בגן מעוצבים בצורות שונות ומרהיבות, כולל מטוס, מבנים ודמויות שונות ומשונות. לאחר מכן ניסע לאחד מהקניונים המפורסמים של דובאי , שנחשבת כבירת הקניונים העולמית – קניון דובאי, שם ניתן גם לצפות באקווריום המדהים.

יו ם 2: דובאי המודרנית – בורג' אל-ערב – תצפית מבורג' ח'ליפה – מופע המזרקות של דובאי

לאחר ארוחת הבוקר נצא ליום שכולו דובאי – והסמלים הידועים שלה. נתחיל בתצפית על שלל גורדי השחקים המרהיבים בקו הרקיע המהמם של העיר. משם נמשיך לביקור במרינה היוקרתית של דובאי לאחר מכן ניסע ברכבת המונורייל המפורסמת אל תוך אי התמרים – פאר היצירה של דובאי, ומבין עשרת האיים המלאכותיים הגדולים בעולם. משם נוכל לראות מקרוב את מלון בורג’ אל-ערב המפורסם, מלון פאר בדירוג שבעה כוכבים אשר מעוצב כמפרש ומתנשא לגובה 321 מטר מעל פני הים. נסייר גם בשכונה היוקרתית ג'ומרייה, המורכבת מבתים פרטיים ונמוכי קומה המוקפים חומות ומלאים במכוניות פאר. שם ממוקם מסגד ג’ומיירה המפורסם ומהיפים ביותר בדובאי, כמו גם בית השייח’ סעד (מקום מגוריה לשעבר של המשפחה השלטת בדובאי). נראה גם את המסגרת של דובאי, מבנה מיוחד בצורת מסגרת תמונה מוגדלת המציע תצפית של 360 מעלות מגובה 150 מטר.

**בהמשך היום נעפיל לתצפית ממגדל בורג’ ח’ליפה**, המגדל הגבוה בעולם שנחשב גם לאחת מהאטרקציות המפורסמות בעולם כולו. המבנה מתנשא לגובה של 828 מטר, ובעל עיצוב מדרגות ייחודי המטפס אל-על היישר לשמיים. בתוך המבנה העצום נגלה שיאים נוספים אותם בורג' ח'ליפה שבר, ביניהם בריכת השחייה הגבוהה ביותר בעולם, המסגד הגבוה בעולם והמעליות המהירות ביותר על פני כדור הארץ.

**נצפה על רקע מופע המזרקות המרהיב של דובאי, מחזה שצריך לראות בשביל להבין.**

בתום היום נשוב למלון.

**יום 3: השווקים המסורתיים של דובאי –ספארי ג'יפים בשקיעה ואירוח בדואי**

לאחר ארוחת הבוקר נתחיל את סיורנו בחלק “העתיק” של דובאי, המכונה גם הרובע ההיסטורי אל-פאחידי, המקום ממנו דובאי צמחה וגם היום משמש כליבה הפועם של העיר. האזור כולו משובץ מוזיאונים ואטרקציות תרבותיות, גלריות אומנות ומסגדים מרשימים. נראה את מוזיאון דובאי ואת בניין העירייה הראשון, הגלריה לאומנות עכשווית ומרכז התרבות על שם השייח’ מוחמד. נבקר גם בשווקיה המפורסמים של דובאי: שוק הזהב בו תמצאו עדיי זהב בשווי מאות מיליוני דולרים, שוק התבלינים המפיץ ניחוחות משכרים ובלתי נשכחים, וכן בזארים אוריינטליים ואותנטיים. נעבור בתעלה בסירת אברה ( מונית מקומית ימית ) ונשוב למלון למנוחה

בחלקו השני של היום נצא לחוויה מדברית מדהימה - טיול ג'יפים בדיונות המפורסמות המקיפות את דובאי.

נחלוף בנסיעה על פני הדיונות המדבריות בשעות הערביים , נגלה את הקסם של המדבר ונצפה בשקיעה המדברית עוצרת הנשימה. את הסיור נסיים באירוח בדואי מסורתי הכולל ארוחת ערב ססגונית ועריבה לחיך, ונקנח במופע של ריקודים מסורתיים כמיטב המסורת הבדואית.

יום 4 : דובאי – אמירות שרג'ה – הכפר הגלובלי

לאחר ארוחת הבוקר נצא לביקור באמירות שרג'ה הסמוכה, שם נבקר בשוק הכחול, הידוע במגוון האיכותי של עבודות יד מסוגים שונים. במהלך הביקור נראה את מסגד פייסל, שניתן כמתנה מהמלך פייסל לאמיר של שרג'ה, ונבקר במוזיאון לתרבות האסלאם הממוקם בסמוך.נשוטט בשוק המפורסם של שארגה .

בחלקו השני של היום נבקר **בכפר הגלובלי, מתחם תיירות ענק** בו תמצאו יותר מ-300 דוכנים שמייצגים למעלה מ-70 מדינות שונות. בכל דוכן תמצאו מגוון פעילויות והופעות, מאכלים מסורתיים ומזכרות מקומיות. במתחם, הנחשב לגדול מסוגו בעולם, תמצאו גם מבחר אטרקציות לילדים, דוכני שעשועים ומתחמי קניות ואוכל.

יום 5: דובאי – סיור פנורמי – קניון – תל אביב

לאחר ארוחת הבוקר והתארגנות לעזיבת המלון, נצא לסיור פנורמי בדרך לשדה התעופה, נבקר בקניון לשופינג אחרון ליד שדה התעופה ונתארגן לטיסה חזרה הביתה....

**עלות: 4,000 ₪ (לאדם בחדר זוגי) עד ה-30.11.2021 לאחר מכן 4,200 ₪ (לאדם בחדר זוגי)**

תוספת לחדר יחיד – 775 ₪ (250$)

המחיר כולל

* טיסות הלוך ושוב תל אביב - דובאי
* אוטובוס תיירים נוח וממוזג
* לינה בבית מלון 5\* ELITE BYBLOS
* כלכלה ארוחת בוקר + 1 ארוחת ערב אחת במהלך הטיול
* מדריך טיולים בשפה העברית
* כניסות לאתרים כפי שמצוין במסלול
* טיפים לנותני שירותים מקומיים: נהג ומדריך מקומי

המחיר אינו כולל

* ביטוחים
* הוצאות אישיות
* סבלות
* מס לינה במידה וקיים - תשלום במלון
* טיפ למדריך הישראלי (מקובל לתת 4 אירו לאדם ליום)
* בדיקות קורונה ככל שיידרשו

**קיימת אפשרות לנסיעה לשדה התעופה בתוספת תשלום – יציאה מנתניה ואיסוף עד נתב"ג (עלות על בסיס מספר נרשמים לנסיעה)**

**קיימת אפשרות לארוחות ערב כשרות ע"ח המטייל – דרך קייטרינג או במסעדה**

**יש לציין כי סדר הימים אינו קבוע ויכול להשתנות בהתאם לצרכי הטיול.**